Три триптиха

Гръцкият математик и философ Питагор твърди, че числото 3 е най-съвършеното число, защото е свързано с духовното у човека. Тройката носи равновесие и пълнота. Човекът помирява елементите на своята противоречива природа: разум, чувства и воля, така както и мъдрост, любов и истина в съотношение на три равни части, образуващи равностранен триъгълник.

В източните култури 3 е щастливо число. В Китай числото 3 е добра поличба, защото произношението му на мандарин (sān) звучи подобно на думата раждане (dàn). В Япония хората вярват, че числото 3 носи късмет, защото представлява миналото, настоящето и бъдещето, както и ума, тялото и духа.

В християнската култура централна роля заема идеята за Светата Троица – богът със своите 3 лица – Отец, Син и Свети Дух .

Трима са влъхвите, които идват от далечна източна страна да се поклонят при раждането на Спасителя.

Трима са най-приближените ученици на Христос, имаме и разпятие с 3 кръста.

В множество християнски храмове има олтарни картини, които се състоят от 3 части или т. нар. триптихи. Най-често централният панел пресъздава настоящето и той бива затворен от два странични панела, съответстващи на миналото и бъдещето.